Trump amenință să bombardeze Iranul după ce regimul de la Teheran a respins negocieri directe cu SUA privind programul său nuclear
Președintele iranian Masoud Pezeshkian a declarat, duminică, că Republica Islamică a respins negocierile directe cu SUA privind programul său nuclear, oferind astfel primul răspuns al Teheranului la o scrisoare pe care președintele Donald Trump a trimis-o liderului suprem al țării, ayatollahul Ali Khamenei. De cealaltă parte, președintele american Donald Trump amenință Iranul cu bombardamente și tarife secundare dacă Teheranul nu va ajunge la un acord cu Washingtonul în privința programului nuclear.